Brăila (okrug)
Brăila čita se Brajla (rumunjski: Județul Brăila) je jedan od 41 rumunjskih okruga (județa / jedinica lokalne uprave) 
na jugoistoku Rumunjske.

Geografske karakteristike
Okrug Brăila graniči sa okrugom Tulcea na istoku, sa Buzăuom sa zapada, sa Galaţijem i Vranceom sa sjevera i sa Constanţom i Ialomiţom sa juga.

Brăila je ravničarski kraj, na zapadu se prostire ravnica Bărăgan, sjevernu granicu okruga formira rijeka 
Siret, koja teče i oplakuje jug, dok Dunav i njegov rukavac Dunărea Veche oplakuju sjever. 

Okrug Brăila ima površinu od 5,363 km² a po popisu stanovništva iz 2011. imao je 321,212 stanovnika, od toga 291,899 Rumunja, 8,555 Roma i 1,940 Rusa.

Privreda i atrakcije
Administrativni centar je  - Brăila, jedna od najvećih rumunjskih dunavskih luka, koja može primiti i prekooceanske 
brodove. On je i snažni industrijski centar u kom se proizvodi; željezo, čelik, strojevi, tekstil i papir.
Ostala veća naselja okruga su Gropeni, Însurăţei i Chiscani.
Tvornice u Vădeni, Viziru i Făurei proizvode prehrambene proizvode. 
Okrug Brăila je i ratarsko - stočarski kraj, poznat po uzgoju pšenice i kukuruza.

Teritorij Okruga Brăila bio je tokom svoje historije dio feudalne Vlaške. Od 1554 do 1829. njime su vladali Osmanlije.

Veliki rumunjski pisac - Panaït Istrati (1884. - 1935.), živio je u selu Lacul Sărat (Slano jezero).

Izvori

Vanjske veze 

 Službene stranice okruga 
 Brăila na portalu Encyclopædia Britannica 

Okruzi u Rumuniji